Jonas Strimaitis

Jonas Strimaitis (1881 m. gegužės 27 d. Žečkalniai, Barzdų valsčius, Šakių apskritis – 1933 m. gegužės 16 d. Kaunas) – Lietuvos žurnalistas, redaktorius, visuomenės veikėjas.

 Biografija 
Mokėsi Panevėžio mokytojų seminarijoje. Po 1924 m. studijavo Lietuvos universiteto Teisės fakultete.

Nuo 1905 m. bendradarbiavo periodiniuose leidiniuose „Naujoji Gadynė“, „Lietuvos žinios“, „Lietuvos ūkininkas“. Kūrė Lietuvos jaunimo sąjungą. 1909 m. Jurkšuose sukvietė jos pirmąjį suvažiavimą ir buvo išrinktas pirmininku. 1909 m. leido hektografuotą nelegalų laikraštį „Jaunuomenės draugas“. 1910 m. persikėlė į Vilnių, dirbo „Lietuvos žinių“ ir „Lietuvos ūkininko“ redakcijose.

1913–1920 m. gyveno JAV. 1917–1918 m. redagavo „Jaunąją Lietuvą“, „Ateitį“, „Sandarą“.

1921 m. grįžo į Lietuvą, 1921–1922 m. „Lietuvos ūkininko“ redaktorius. Lietuvių rašytojų ir žurnalistų sąjungos signataras. 1924 m. įsteigė studentų draugiją „Varpas“. 1929–1930 m. redagavo „Lietuvos žinias“, žurnalą „Jaunimas“. Bendradarbiavo leidiniuose „Trimitas“, „Savivaldybė“ ir kt. 

 Šaltiniai 

Kategorija:Lietuvos redaktoriai
Kategorija:Lietuvos žurnalistai